Tomorrow X Together

**Tomorrow X Together** (Солонгосоор: 투모로우바이투게더, Японоор: トゥモローバイトゥギャザー) нь **TXT** (tee-eks-tee) гэдэг нэрээрээ алдартай, Big Hit Music-ын (хуучнаар Big Hit Entertainment) үүсгэн байгуулсан Өмнөд Солонгосын хөвгүүдийн хамтлаг юм. Тус хамтлаг нь Yeonjun, Soobin, Beomgyu, Taehyun, HueningKai гэсэн 5 гишүүнээс бүрдэнэ.

Тэд 2019 оны 3 сарын 4-нд **The Dream Chapter: Star** хэмээх цомгоор дебютээ хийсэн. Тус цомог цацагдсанаар *Gaon Album Chart* болон *Billboard World Albums Chart*-ийг тэргүүлж, АНУ-ын *Billboard 200* жагсаалтанд 140-д орсон нь тухайн үеийн эрэгтэй K-pop хамтлагуудын хамгийн өндөр жагсаалтад орсон анхны цомог болсон юм. Цомгийн гол дуу **Crown** нь *Billboard World Digital Songs* чартад 1-т бичигдэж, *Billboard Emerging Artists* чартыг тэргүүлжээ. 

Тэд дэбют хийсэн эхний жилдээ 34 дэх удаагийн *Golden Disc Awards* болон 2019 оны *Melon Music Awards*-аас *Rookie of the Year* шагнал, 9 дэх удаагийн *Gaon Chart Music Awards*-аас *New Artist of the Year* шагнал, 2019 оны *Mnet Asian Music Awards*-аас *Best New Male Artist* шагналыг тус тус хүртжээ. 

## Нэр 
TXT гэдэг нь Tomorrow X Together гэсэн үгний товчлол. Солонгос хэлээр тус хамтлагийн нэрийг 투모로우바이투게더 (Tumorou-bai-tugedo) гэж уншина. Тэдний нэр "Илүү сайхан маргаашийг бүтээх итгэл найдвараар нэг мөрөөдлийн дор нэгдсэн" таван хувь хүнийг илэрхийлсэн гэж тайлбарладаг.

## Түүх 
### Дэбютийн өмнөх үйл ажиллагаа 
Big Hit Entertainment өөрсдийн хоёр дахь хөвгүүдийн хамтлаг байгуулах төлөвлөгөөг үүсгэн байгуулагч Bang Si-hyuk 2017 оны эхээр зарласан бөгөөд 2018 оны 11-н сард дэбют хийх өдрийг зарлаж, улмаар 2019 оны 1 сарын 10-нд албан ёсоор дэбютээ хийсэн.

### 2019: Дэбют болон *The Dream Chapter: Magic* 
2019 онд, Big Hit Entertainment-аас BTS дэбют хийснээс хойш 6 жилийн дараах анхны хөвгүүдийн хамтлагийг танилцуулсан нь TXT байв. Тэдний дэбют нэвтрүүлгийг 2019 оны 3 сарын 4-нд *Mnet* болон *YouTube* хуудаснаа цацаж, *The Dream Chapter: Star* цомог худалдаанд гарсан. Тэдний дэбют showcase тоглолт *Yes24 Live Hall*-д 3 сарын 5-ны өдөр зохион байгуулагдсан. Тэдний дэбют цомгийн гол дуу болох *Crown* дууны клип Youtube дээр 24 цагийн дотор 14.5 сая хандалт авснаар 24 цагийн дотор хамгийн олон хүн үзсэн К-поп хөвгүүдийн хамтлагийн дэбют клип болжээ. Дэбют цомог нь *Gaon Album Chart* болон *Billboard World Albums Chart*-ыг тэргүүлж, цомгийн гол дуу болох *Crown* дуу нь *Billboard World Digital Songs* чартад 1-т орсон юм. Тус хамтлаг *Billboard Emerging Artists* чартад 1-р байранд орж, *Billboard 200* чартад 140-д орсноор эрэгтэй K-pop хамтлагуудын дундаас эдгээр чартуудад хамгийн хурдан орсон (тэд *Billboard Emerging Artists* чартад багтсан хоёр дахь хамгийн хурдан K-поп хамтлаг болсон) болон хамгийн өндөр жагсаалтанд орсон анхны дэбют цомог байв. Энэ цомог нь **Oricon** чартын долоо хоног тутмын цомгийн жагсаалтад мөн гуравдугаарт бичигдсэн. Нэмж дурдахад *Gaon Monthly Album Chart*-ын 3-р сарын цомгийн жагсаалтыг тэргүүлсэн байна. TXT-ийн анхны хөгжмийн шоу үзүүлбэр нь 2019 оны 3 сарын 7-нд *Mnet*-ийн *M Countdown* дээр байлаа. Тэд дэбют хийснээс хойш ердөө долоо хоногийн дараа *SBS MTV*-ийн *The Show*-наас *Crown* дуугаараа анхны ялалтаа авч, дараа нь *M Countdown* болон *Show Champion*-д мөн түрүүлсэн. 

2019 оны 4 сарын 9-нд TXT анх удаагаа гадаадад хийх аялан тоглолтоо зарлаж, Америкийн Нью-Йорк, Чикаго, Лос-Анжелес, Даллас, Орландо, Атланта зэрэг зургаан хотод 5 сарын 9-нөөс 24-ны хооронд буюу хоёр долоо хоногийн турш зургаан удаа дэбют тоглолтоо үзүүлсэн. Бүх тоглолтын тасалбар 24 цагийн дотор зарагдаж дууссан байна. Уг showcase тоглолтынхоо дараа, 6 сарын 1-нд Лос-Анжелес дахь *Dignity Health Sports Park*-д болсон **iHeartRadio** *Wango Tango* хөгжмийн концерт дээр үзүүлбэрээ үзүүлсэн.

6 сарын 11-нд TXT нь шинэ платформ болох **Weverse**-д нэгдсэн анхны уран бүтээлч болно гэж зарласан юм.

6 сарын 20-нд тус хамтлаг Японы хамгийн том хоёр загварын наадам болох *Kansai Collection*-ын 8 сарын 27-нд болох 2019 оны намар/өвлийн загварын шоу, 9 сарын 7-нд болох *Tokyo Girls Collection*-ын 2019 оны намар/өвлийн шоунд тус тус оролцохоо зарлаж, нэг улиралд хоёр шоунд оролцсон анхны Солонгос уран бүтээлч болжээ. Тэд 7 сарын 6-нд Нью-Йоркийн *Madison Square Garden*-д болсон **KCON** *2019 NY* хөгжмийн наадамд 55,000 үзэгчдийн өмнө тоглолтоо хийсэн. Тэр сарынхаа сүүлээр **MTV Video Music Award**-ын *Best K-pop* төрөлд анх удаа нэр дэвшсэн.

## Бүрэлдэхүүн 
### Таван гишүүн 
## Лавлах бичиг 
Ангилал:Хөвгүүдийн хамтлаг
Ангилал:Өмнөд Солонгосын хамтлаг